**Түркістан облысының географиялық шекараларында авиаотынды сақтау қызметі нарығындағы бәсекелестік ортаның жай-күйін талдау нәтижелері бойынша**

**ҚОРЫТЫНДЫ.**

Түркістан қаласы маусым 2024 жыл

**Жалпы ережелер**

Қазақстан Республикасы Бәсекелестікті қорғау және дамыту агенттігінің *(бұдан әрі – Агенттік)* Түркістан облысы бойынша департаменті (*бұдан әрі – Департамент)* Агенттіктің 2024 жылға арналған жұмыс жоспарына сәйкес, мұнайөнімдерін сақтау қызметтерін көрсету нарығында бәсекелестіктің жай-күйіне талдау жүргізілуде *(бұдан әрі – Талдау)*.

Жоғарыда көрсетілген Талдау Қазақстан Республикасының 2015 жылғы 29 қазандағы № 375-V ҚРЗ Кәсіпкерлік кодексіне *(бұдан әрі – Кодекс)* және Қазақстан Республикасы Бәсекелестікті қорғау және дамыту агенттігі Төрағасының 2022 жылғы 3 мамырдағы № 13 бұйрығымен бекітілген Тауар нарығындағы бәсекелестіктің жай-күйіне талдау және бағалау жүргізу жөніндегі әдістеме *(бұдан әрі - Әдістеме)* сәйкес жүргізілді.

**Талдау мақсаты:**

Кодекстің 196-бабының 1-тармағына сәйкес тауар нарықтарына талдау жүргізудің мақсаттары:

1. бәсекелестік деңгейін анықтау;
2. үстем немесе монополиялық жағдайға ие нарық субъектілерін анықтау;
3. бәсекелестікті қорғау саласындағы монополияға қарсы заңнаманы бұзу белгілерін анықтау;
4. бәсекелестікті қорғауға және дамытуға, монополистік қызметтің алдын алуға, шектеуге және жолын кесуге бағытталған шаралар кешенін әзірлеу.

**Талдауды орындау үшін келесі материалдар пайдаланылды:**

1. Қазақстан Республикасының 2015 жылғы 29 қазандағы № 375-V ҚРЗ Кәсіпкерлік Кодексі;
2. «Қазақстан Республикасы Төтенше жағдайлар министрлігі өнеркәсіптік қауіпсіздік комитетінің Түркістан облысы бойынша департаменті» республикалық мемлекеттік мекемесі*;*
3. «Turkistan international airport» ЖШС;
4. Қазақстан Республикасының азаматтық авиация ұйымдарында авиациялық жанар-жағармай материалдары мен арнаулы сұйықтықтарды сақтау, құюға беруге дайындау және олардың сапасына бақылау жүргізу қағидаларын бекіту туралы Қазақстан Республикасы Инвестициялар және даму министрінің 2015 жылғы 24 ақпандағы № 191 бұйрығы *(бұдан әрі – Бұйрық)*;
5. Департаменттің жеке зерттеулері.
6. **Тауарлардың өзара алмастырылу өлшемшарттарын айқындау**

**Авиациялық отын** - ауаны оттегімен тотықтыру (жағу) процесінде жылу энергиясын алу үшін ұшу аппараты қозғалтқышының жану камерасына ауамен бірге енгізілетін жанғыш зат. Ол екі түрге бөлінеді — авиациялық бензиндер мен керосиндер. Біріншісі, әдетте, поршенді қозғалтқыштарда, екіншісі турбоагрегаттарда қолданылады.

**Авиациялық керосин (авиакеросин, авиаотын)** – жылу реактивті қозғалтқыштары бар ұшу аппараттарына арналған көмірсутекті отын түрі. Ұшу аппараттарының турбоактивті және турбовинтті қозғалтқыштарында қолданылатын бұл материал жанармай жүйесінде салқындатқыш және майлау функцияларын орындайды. Авиациялық керосин лигроин-мұнайдың керосин фракциясы негізінде қоспалар пакетін қосып өндіріледі. Қазіргі уақытта субсоникалық авиация үшін бес отын маркасы қарастырылған (ТС-1, Т-1, Т-1С, Т-2 және РТ), дыбыстан жоғары авиация үшін — екі (Т-6 және Т-8В). Қазіргі уақытта ең көп тарағандары-TС-1 отыны (жоғары және бірінші сорттар) және РT отыны (жоғары сорттар).

Керосиннің ең танымал түрі - **авиациялық ТС-1**. ТС-1 маркалы Керосин реактивті отынның ең сапалы түрлерінің бірі болып табылады, дәл осы сорттың отыны дыбыстан жоғары жылдамдықпен ұшуды жүзеге асыру үшін қажет.

Ұшақ отыны ТС-1 керосині мұнайдың орташа дистиллятты фракцияларын тікелей айдау арқылы өндіріледі. Бұл керосинді арнайы компоненттердің бірі бар мұнайдан өндіру әдісі де мүмкін: гидротазартылған немесе демеркаптанизацияланған. Керосин ТС-1 сияқты химиялық өнімдер ұшпа көмірсутектердің қоспасы болып табылады, олардың қайнау температурасы 150 С-тан 250 С-қа дейін. Керосин ТС-1 (ұшақ) - хош иісті көмірсутектер беретін тән иісі бар мөлдір немесе сәл сарғыш түсті сұйықтық.

ТС-1 керосинінің келесі пайдалану сипаттамалары бар: жақсы булану, жанудың толықтығын қамтамасыз ету, жақсы айдау және шөгінділердің пайда болу үрдісі төмен, тамаша төмен температуралық қасиеттер, әртүрлі материалдармен жақсы үйлесімділік, антистатикалық және тозуға қарсы қасиеттер.

Негізінен мұндай керосин ұшақтардың турбоактивті және турбовинтті қозғалтқыштарында отын, салқындатқыш және отын жүйесінің бөлшектері үшін майлаушы ретінде кеңінен қолданылады. ТС-1 зымыран техникасында ол көмірсутекті жанармай, сондай-ақ гидромашиналардың жұмыс денесі ретінде қолданылады. TС-1 керосинін тұрмыстық қыздыру және жарықтандыру құрылғыларының отыны ретінде және құрылыс құралдарын бояудан тазарту үшін еріткіш ретінде пайдалануға болады. Ол сонымен қатар химия өнеркәсібі үшін шикізат болып табылады.

**Реактивті отын** - тозуға қарсы қасиеттері мен химиялық тұрақтылығы жоғары, сақтау мерзімі-10 жылға дейін. Сондай-ақ, РТ азаматтық және әскери авиация ұшақтары мен тікұшақтарының газ турбиналы қозғалтқыштары үшін жанармай ретінде қолданылады.

Реактивті отындар негізінен 140-280 С° температурада (лигроин-керосин) қайнайтын мұнайдың орташа дистиллятты фракцияларынан өндіріледі. Реактивті отындардың кең фракциялық сорттары мұнайдың бензин фракцияларын өңдеуге тарта отырып дайындалады. Шикізат ретінде реактивті отынның кейбір сорттарын (Т-8В, Т-6) алу үшін вакуумдық газойл және мұнайды қайта өңдеу өнімдері қолданылады.

Керосиннің қату температурасы төмен (-47°C) және бұл оның авиациялық отын ретінде пайдаланылуының бір себебі. 10 км және одан жоғары биіктікте ұшатын ұшақтар төмен температураға ұшырайды (-45...-50°C). Бұл жағдайда Керосин пайдалану қасиеттерін сақтайды, бензиннен айырмашылығы, ол қалыңдай бастайды, сонымен қатар оның қату температурасы одан да төмен (-70°C).

Сонымен қатар, ТС-1 және РТ маркалы Авиаотындар белгілі бір жағдайларда бір-бірін алмастыра алады.

Бұйрыққа сәйкес, Қазақстан Республикасының азаматтық авиация ұйымдарында авиациялық жанар-жағармай материалдары мен арнаулы сұйықтықтарды сақтау, құюға беруге дайындау және олардың сапасына бақылау жүргiзу тәртібі бекітілген.

ЖЖМҰ-да авиаЖЖМ мен арнаулы сұйықтықты сақтау авиаЖЖМ мен арнаулы сұйықтықтар қоймаға түскен және қабылданған сәттен бастап жүзеге асырылады.

Келіп түскен авиаЖЖМ мен арнаулы сұйықтықтар ААҰ-ның қабылдау немесе шығыс резервуарларында және ыдыс қоймаларында сақталады.

Кондициялық авиаЖЖМ және арнаулы сұйықтықтарды сақтау мерзімі ӘК-ге құю үшін ағымдағы қажеттіліктермен немесе резервті құру қажеттілігімен айқындалады. Резервтік сақтау мерзімі өндіруші зауыттың авиаЖЖМ НҚ-де айтылған сақтаудың кепілдік мерзімі шегінде белгіленеді.

Сонымен қатар аталған Бұйрыққа сәйкес, Қазақстан Республикасының азаматтық авиация ұйымдарында авиациялық жанар-жағармай материалдары мен арнаулы сұйықтықтарды сақтау, құюға беруге дайындау және олардың сапасына бақылау жүргізуге нысан бекітілген.

**Жоғарыда баяндалғандардың негізінде авиаотынды** сақтау қызметі **өзара алмастырыла алмайды.**

1. **Тауар нарығының шекараларын айқындау.**

Әдістеменің 3-бөлімінің 17-тармағына сәйкес тауар нарығының географиялық шекаралары, егер оны сатып алу экономикалық, технологиялық және басқа да себептер бойынша осы аумақтан тыс жерде орынсыз болса, тұтынушылар тауарды немесе өзара алмастырылатын тауарды сатып алатын аумақты айқындайды.

Сондай-ақ, Әдістеменің 3-бөлімінің 19-тармағына сәйкес географиялық шекаралар бір немесе бірнеше елді мекендердің, бір немесе бірнеше әкімшілік аудандардың, қалалардың, республиканың бір немесе бірнеше облыстарының, қалалардың аумағын не тауар өткізілуі мүмкін Қазақстан Республикасының бүкіл аумағын қамтуы мүмкін.

Осылайша, тауар нарығының географиялық шекараларын анықтау сатып алушының тауарды немесе бір-бірін алмастыратын тауарды сатып алудың экономикалық мүмкіндігіне және оны экономикалық, технологиялық, әкімшілік және басқа себептермен осы аумақтан тыс жерде сатып алу мүмкіндігінің болмауына негізделеді.

Осыған сәйкес, аумақтық шекаралар **Түркістан облысы аумағы болып айқындалған**.

**3. Тауар нарығын зерттеудің уақыт аралығын айқындау.**

Әдістеменің 4-тараудың 26-тармағына сәйкес тауар нарығын зерттеудің уақыт аралығы зерттеу мақсатына, тауар нарығының ерекшеліктеріне және ақпараттың қолжетімділігіне байланысты айқындалады.

Авиаотынды сақтау қызметі нарығында зерттеудің уақыт аралығы **2022 жылдан 2023 жыл аралығы** болып айқындалды.

1. **Тауар нарығында жұмыс істейтін нарық субъектілерінің**

**құрамын айқындау.**

«Қазақстан Республикасы Төтенше жағдайлар министрлігі өнеркәсіптік қауіпсіздік комитетінің Түркістан облысы бойынша департаменті» республикалық мемлекеттік мекемесі ақпаратына сәйкес келесі нарық субъектісі келтірілген:

**Нарық субъектісінің құрылтай ақпараттары:**

*кесте № 1*

|  |  |  |  |  |
| --- | --- | --- | --- | --- |
| **№** | **БСН** | **Нарық субъектісінің атауы** | **Құрылтайшысы/**  **акционерлер** | **Пайыздық қатынаста қатысу үлесі** |
| 1 | 190 640 023 364 | Жауапкершілігі шектеулі серіктестік **«Turkistan international airport»** | АО «YDA INSAAT SANAYI VE TICARET ANONIM SERKETI» (ИДА ИНШААТ САНАЙИ ВЕ ТИДЖАРЕТ) | 100 % |

**Нарық субъектілерінің тіркелген орны жайлы ақпараттары:**

*кесте № 2*

|  |  |
| --- | --- |
| **Мекеменің орналасқан орны** | |
| **Нақты орналасқан орны** | **Заңды мекен-жайы** |
| Қазақстан Республикасы, Түркістан облысы.,  Түркістан қ., А.Усенов көшесі, 78 үй | Түркия Республикасы, Анкара қаласы, Байрактар шағын ауданы, Ведат Далокай даңғылы №112/1 |

Қазақстан Республикасының Кәсіпкерлік субъектісінің 176-1-бабының 2 бабына сәйкес, «Turkistan international airport» ЖШС негізгі қуат деп танылады.

1. Авиаотынды сақтау қызметі өзара алмастыра алмайды.
2. Авиаотынды сақтау қызметі әуежайлардың қызметін жүзеге асыратын нарық субъектілері ғана жүзеге асыратындығына байланысты аумақтық шекаралар **әуежайдың орналасқан аумағымен айқындалған**.
3. Авиаотынды сақтау қызметі нарығында зерттеудің уақыт аралығы **2022 жылдан 2023 жыл аралығы** болып айқындалды.
4. Түркістан облысының жолаушылар көлігі және автомобиль жолдары басқармасы ұсынған деректер бойынша, Түркістан облысының географиялық шекараларында авиаотынды сақтаумен айналысатын нарық субъектісі - жауапкершілігі шектеулі серіктестік «Turkistan international airport».

**5.** 2022 жылмен 2023 жыл аралығында монополиялық жағдайға ие нарық субъектісі:

- «Turkistan international airport» ЖШС **- 100%.**

**6.** Шоғырлану коэффициенттері мен Герфиндаль – Гиршман индекстерінің мәндеріне сәйкес талданған кезеңде әуежай орналасқан географиялық аумақта авиаотынды сақтау қызметі нарығы **жоғары шоғырланған нарық ретінде сипатталады.**

1. Талдау жүргізу барысында талданатын нарыққа кіруге экономикалық кедергілер анықталды.